 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤምባሲ ኤርትራ ኣብ ዓባይ ብሪጣንያ ነቲ ብጉጀለ ኦል ፓርላሜንት ዝተጻሕፈ ደብዳበ ነጺጉዎ 10 ሕዳር 2020 ምንጪ ስእሊ, English Heritage ኣብ ዓባይ ብሪጣንያ ዝርከብ ኤምባሲ ኤርትራ ነቲ ብኦል ፓርላሜንታሪ ግሩፕ ኤፒፒጂ ፎር ኤርትራ ትግራይ ካብ ኤርትራ ስግኣት ከጋጥማ ይኽእል እዩ ክብል ናብ ቤት ጽሕፈት ቀዳማይ ምኒስተር ዝጸሓፎ ደብዳበ መሰረት ዘይብሉዩ ክብል ነጺጉዎ እቲ ኤምባሲ ኣብቲ ናብ ቤት ጽሕፈት ጉዳያት ወጻኢ ኣብ ዝጸሓፎ ደብዳበ ኤፒፒጂ ፎር ኤርትራ ኣብ ኤርትራ ስርዓት ክቕይሩ ናይ ዝደልዩ ወገናት ልሳን ኮይኑ ዘገልግል ካብቶም ሒደት ጸላእቲ መንግስቲ ኤርትራ እዩ ክብል ከሲስዎ ኣብ ዓባይ ብሪጣንያ ዝርከቡ ንጉዳያት ኤርትራ ብቐረባ ዝከታተሉ ካብ ሓያሎ ሰልፍታት ዝተኣከቡ ኣባላት ፓርላማን ሃውስ ኦፍ ሎርድስን ብ04 ሕዳር ነዚ ኣብ ኢትዮጵያ ኣጋጢሙ ዘሎ ወጥርን ኵናትን ንኤርትራን እቲ ከባብን ክጸልዎ ስለዝኽእል መንግስቲ ብሪጣንያ እቲ ጎንጺ ብዝቐልጠፈ ንኪዓርፍ ክጽዕር ዝጽውዕ ደብዳበ ናብ ጸሓፊ ጉዳያት ወጻኢ እታ ሃገር ልኢኾም ነይሮም እቲ ትግራይ ካብ ፈዴራላዊ መንግስቲ ኢትዩጵያን መንግስቲ ኤርትራን ስግኣት ከምዘለዋ ዝጠቅስ ደብዳበ መንግስቲ ብሪጣንያ ነዚ ተፈጢሩ ዘሎ ወጥሪ ካብዚ ዘለዎ ንላዕሊ ከይዓረገ ልዝብ ንኽፍጠር ፖለቲካዊ ደገፉ ከበርክት ይሓትት ኤምባሲ ኤርትራ ኣብ ዓባይ ብሪጣንያ ግን ነቲ ብኦል ፓርላሜንታዊ ግሩፕ ዝቐረበ ደብዳበ ብዘየወላውል መገዲ ነጺጉዎ ኣሎ ነቲ መሰረት ኣልቦ ዝበሎ ናይቲ ጉጅለ ሓሳብ ድማ ናይ መሃይም ዘረባን ክፍኣት ዝመልኦን ክብል ገሊጽዎ እቲ ደብዳበ ዝጸሓፈ ኤፒፒጂ ፎር ኤርትራ ዝተባህለ ጉጅለ ፖለቲካውያን ኣባላት ባይቶ ትግራይ ብሕጋዊ መገዲ ካብ ኢትዮጵያ እንተተፈልያ መንግስቲ ብሪጣንያ ነታ ሓዳሽ ሃገር ትግራይ ኣፍልጦ ክህባ ንጽውዕ ዝብል መልእኽቲ እውን ነይሩዎ ይኹን እምበር ክሳብ ሕጂ መንግስቲ ክልል ትግራይ ካብ ኢትዮጵያ ክንፍለ ኢና ዝብል ሓሳብ ኣየውጽአን ኵናት እንተቐጺሉ ሞትን ዕንወትን ክስዕብን ብፍላይ ህዝቢ ትግራይ ሕጽረት መሰረታዊ ቀረባት ከጋጥሞ ስለዝኽእል ብዝቐልጠፈ ብፖለተካዊ ዘተን ልዝብን ክፍታሕ ዝጽውዑ ሓይልታት ብዙሓት እዮም ናብ ሮቡዕ 04 ጥቅምቲ ኣብ ዘውግሕ ለይቲ ህወሓት ኣብ መቐለን ክልል ትግራይን ዓስኪሩ ኣብ ዝነበረ ሰሜን እዝ መጥቃዕቲ ከምዝኸፈተ ቀዳማይ ሚኒስተር ኣብዪ ኣሕመድ ከሲሱ ኣብ ሃገራዊ ቴሌቪዥን ቀሪቡ ከኣ ሓይልታት ምክልኻል ኢትዮጵያ ሕግን ስርዓትን ከኽብሩ መምርሒ ሂቡ ካብ ሽዑ ክሳብ ሕጂ ኣብ ምዕራብ ትግራይ ኩናት ይካየድ ከምዘሎ ክልቲኦም ወገናት ሓቢሮም ዝርዝር መግለጺ ግን ኣይሃቡን ብሰንኪ እቲ ኣጋጢሙ ዘሎ ኩናት ከኣ ደላይ ሰላም ሕብረተሰብ ዓለም ክልቲኦም ወገናት ብዝቐልጠፈ ናብ መኣዲ ዘተ ክምጽኡ ይጽውዑ ኣለው ሰሙን ዘቑጸረ ኲናት ኣብ ነበርቲ መቐለ እንታይ ጽልዋ ኣሕዲሩ? 